da da da da da da da da da da da da da da en da da it en de en da da da da da sv da da da da fy da fr da da da en da
Marianne Borup – Læringsstile, Mange Intelligenser, Værkstedskasser – VÆRKSTEDSKASSER
Det er vigtigt for mig at variere min danskundervisning meget i min bestræbelse på at fange alle elevernes interesse. Derfor har jeg lavet disse værkstedskasser.
J eg har selv rigtig gode erfaringer med værkstedskasserne, som er særligt rettet mod at tilgodese de forskellige læringsstile og intelligenser. Jeg har erfaret, at de fanger alle eleverne, idet aktiviteterne er meget forskelligartede og har en høj underholdningsværdi.
Elevernes høje motivation gør dem hurtigt fri af mig. Det, at eleverne er så selvkørende, gør mig fri til at holde øje med, om den enkelte elev arbejder på eget niveau eller lidt over, og giver mig bedre tid til at vejlede eleven vedrørende valg af aktiviteter.
Nogle aktiviteter introducerer jeg mundtligt og ved demonstration for hele klassen. Andre aktiviteter fungerer ved "learning by doing" princippet, og behøver ingen struktureret introduktion – puslespil og huskespil f.eks. Atter andre aktiviteter instruerer jeg en gruppe børn i, som, når aktiviteten overtages af andre, selv instruerer de næste børn.
Jeg organiserer det således, at børnene får udleveret en mappe med en liste over samtlige aktiviteter i det værkstedsemne, vi skal til at arbejde med. På denne liste skal de skrive den aktuelle dato ud for hver aktivitet de har gennemført. De må kun lave hver aktivitet én gang, inden de går videre til en anden. Når alle værkstedsaktiviteter er gennemført, må man begynde forfra. Dette gør jeg for at forhindre, at nogle elever (læs: drengene) kun laver Twister, gulvspil og Hop 1 ord.
I mappen er også 5 stykker linjeret papir, hvor børnene skriver svarene efter de aktiviteter, der kræver det.
De sætter også de kopier, som de har skrevet svar på, ind i mappen. Når emnet er færdigt, har eleverne og jeg således et godt overblik over, hvor meget de hver især har arbejdet med det.
Jeg har ladet mig inspirere af alle mulige måder at lave undervisningsmateriale på. Emnekasserne præsenterer derfor forskellige aktiviteter, der stimulerer børnenes sanser, så de synes, det er sjovt, mens de lærer.
Værkstedskasserne indeholder derfor følgende:
Bland selv en historie
Bland selv et dyr
Gæt, hvad jeg ser
På listen er der 3 forskellige smileyer ved hver aktivitet med teksten: Sjovt, OK og ØV. Børnene skal her sætte kryds ved hver udført aktivitet, for at vurdere hvad de selv synes om den. Dette, for at give læreren et fingerpeg om elevens foretrukne læringsstil og om koncentrationsevnen.
Foreløbig er emnekasserne: DYR, KROPPEN, MAD og LYDRETTE ORD færdige.
Marianne Borup.Designed by: Hans-Peter Ejler Larsen
Anbefal siden til en ven: